«Давай поженимся!» тапшыруына барып кәләшсез кайткан өч игезәк: Өйләнергә татар кызлары эзлибез

	Питрәчтә туып-үскән Илсур, Илнар, Илнур Мөхәммәтҗановлар кәләш эзли. Өчесе дә – табиб, Мәскәүдә эшлиләр, ә иң кызыгы: алар – игезәк бертуганнар. Бәхет эзләп «Беренче канал»дагы «Давай поженимся!» тапшыруына барганнар. Булачак кәләшләргә таләпләре дә зурдан. «ВТ» хәбәрчесе 27 яшьлек игезәк табибларның әти-әнисен эзләп тапты.	 Мөхәммәтҗановлар әйтүенчә, аларга башын югалткан кызлар кирәкми. Кәләш күпбалалы гаиләдән булса яхшырак. Озын толымлы, сау-сәламәт, кеше белән аралаша белгән, бала табарга әзер туташлар белән кавышырга өметләнәләр. «Тәкъдим иткәч, кызык эзләп бардык инде тапшыруга. Әмма андагы кызлар, дөресен әйткәндә, җанга якын булмады. Безгә татар кызлары кирәк. Безнең кебек игезәк булсалар, тагын да яхшырак», – ди Илсур Мөхәммәтҗанов. 
	Гөлгенә ШИҺАПОВА	
Ватаным Татарстан

	№ --- | 25.11.2021	


